Andragogika

**Andragogika** je humanitná, edukačná, prevažne aplikačná, antropologická veda o výchove, o vzdelávaní a o starostlivosti, ktorá pri tomto procese rešpektuje zvláštnosti dospelej populácie. Zaoberá sa pri tom socializáciou, personalizáciou a enkulturáciou. Na Slovensku je andragogika vnímaná ako teoretický základ vzdelávania dospelých.

Andragogika vychádza z humanizmu, ktorý uznáva hodnoty človeka a jeho práva, zodpovednosť a dôstojnosť, a z antropológie, ktorá je náukou o človeku. Je to spoločenská veda,  ktorá najviac spolupracuje s pedagogikou, psychológiou, teóriou výchovy. V menšom rozsahu, ale stále dôležitom, spolupracuje s etikou, filozofiou, históriou, sociológiou a ďalšími inými odbormi .

## Pôvod pojmu andragogika
Pojem *andragogika* sa skladá z (gréc.) *andrós* = muž, *agógé* = vedenie. 

V doslovnom preklade to znamená „sprevádzanie mužov“.

Predtým, ako sa na začiatku 19. storočia prvýkrát objavil pojem andragogika, predpokladalo sa, že metódy a techniky učenia detí by mohli byť aplikované i pre potreby vzdelávania dospelých. V skutočnosti bola pedagogika pojmom zahŕňajúcim umenie a vedu vzdelávania všeobecne (aj dospelých), i keď grécky pôvod slova pedagogika znamenal "vedenie detí". Pojem andragogika bol teda vytvorený, aby kompenzoval túto nesprávnu interpretáciu zamerania pedagogiky len na deti a referoval výslovne k umeniu a vede vzdelávania dospelých.

Po prvýkrát pojem andragogika použil nemecký učiteľ Alexander Kapp v roku 1833. V jeho knihe si za základný bod, o ktorý sa opieral, zobral všetko, čo Plató napísal o vzdelávaní. Kapp v jeho diele vymedzil základy andragogickej terminológie a charakterizoval podstatu andragogiky. Pokúsil sa, pomocou tohto textu, andragogiku vymedziť ako náuku o vzdelávaní dospelých, ktorá sa má líšiť od pedagogiky. Termín andragogika sa znovu objavil v roku 1921, kedy nemecký pedagóg Eugen Rosenstock-Huessy naviazal na Kappa. V Rosenstock-Huessyovom pojatí je andragogika iba metóda a nie veda, ktorá sa uplatňuje vo všetkých formách školského vzdelávania dospelých.

V dnešnej dobe sa andragogika zaujíma a využíva výsledky zo všetkých vied, ktoré skúmajú človeka a jeho sociálne aspekty. Je úzko spätá s pedagogikou, ale stále si ponecháva svoju samostatnosť.

## Predmet andragogiky
Švec (2002) v knihe Základné pojmy v pedagogike a andragogike vysvetľuje *andragogiku* v širšom pojme ako adultnú edukáciu ako:

*„Vzdelávanie a výchovu, výcvik dospelých, systematicky organizovaný rozvoj [[Vedomosť|vedomostí]], [[Schopnosť|schopností]], hodnotových [[Postoj|postojov]], [[Záujem|záujmov]], [[Potreba|potrieb]], ašpirácií a iných osobných vlastností potrebných na plnohodnotný sociálny život v práci a mimopracovných aktivitách [[Občan|občana]], [[Rodič|rodiča]], účastníka sociálnokultúrnych a iných životných aktivít a na mnohostranný osobný [[sebarozvoj]]".*

V niektorých anglofónnych krajinách sa chápe užšie. Napr. v Spojenom Kráľovstve, ako všeobecné vzdelávanie dospelých na neprofesné účely. V iných širšie, napr. v Austrálii, ako každé súvislé vzdelávanie nasledujúce po iniciačnom (prvotnom) vzdelávaní. Zahŕňa tzv. druhošancové vzdelávanie v škole, spravidla popri zamestnaní, pokračovacie vzdelávanie, odborné rekvalifikačné vzdelávanie, sociokultúrne vzdelávanie vo voľnom čase, občianske vzdelávanie a iné“.

## Význam andragogiky pre človeka
Andragogika je pre dospelého človeka významná v mnohých oblastiach jeho života. Je potrebná a pomáha človeku pri sebareflexii, sebahodnotení a pri celoživotnom vzdelávaní. V minulosti, ale aj v dnešnej dobe sa ľudia stretávajú s rôznymi nástrahami ako sú napr. indoktrinácia, brainwashing, demagógia či konformizmus. Navyše v dnešnej dobe ľudstvo čelí nástrahám aj v online priestore, ktorý sa vyvíja enormne rýchle. Andragogika a celoživotné vzdelávanie pomáha dospelým ľuďom predchádzať týmto nástrahám a udržať krok v modernom svete, či už vo voľnočasovej alebo pracovnej sfére ich života.

## Členenie andragogiky

#### Všeobecná andragogika

* študuje sociálno-filozofické rámce vzdelávania a učenia sa dospelých, ciele výchovy a vzdelávania, možnosti a potreby, teoretické koncepcie andragogiky, postavenie dospelého v procese učenia sa a vzdelávania.

**1. Teoretické disciplíny** (oblasti štúdia, ktoré sa zaoberajú teóriou, analýzou, skúmaním abstraktných myšlienok a hlbšiemu porozumeniu ich základných princípov)

* ***Teória vzdelávania dospelých'''  ([[androdidaktika]])''
** skúma zvláštnosti vzdelávania dospelých, vzdelávacie systémy, formovanie a zostavovanie plánov a vzdelávacích programov, problémy realizácie a evaluácie procesu vzdelávania sa a učenia
* ***Teória výchovy dospelých***
** skúma otázky vychovávateľnosti dospelých ľudí, ako aj formovanie a utváranie osobnosti dospelého človeka vo funkcionálnom a intencionálnom pôsobení

* [[Komparatívna andragogika|***Komparatívna andragogika***]]
** skúma a porovnáva vybrané problémy vzdelávania a učenia sa dospelých v dvoch alebo viacerých štátoch, v dejinách alebo súčasných súvislostiach a hľadá medzi nimi zhodu alebo rozdiely

* ***Dejiny andragogických ideí***
** skúmajú stav a vývoj myšlienok jednotlivých mysliteľov, či kolektívnych snáh jednotlivých sociálnych tried a skupín v daných historických epochách, ktoré sa týkajú výchovy a vzdelávania dospelých

'''2. Aplikované disciplíny''' ''(zaoberajú sa praktickým využitím a aplikovaním teoretických znalostí na konkrétne problémy, ktoré boli získané v rámci teoretických disciplín)''

* [[Profesijná andragogika|***Profesijná andragogika***]]
** hlavnou oblasťou je ďalšie vzdelávanie zamestnancov v spoločnostiach rôzneho druhu, profesijne a kariérne poradenstvo, starostlivosť o rozvoj ľudských zdrojov

* [[Sociálna andragogika|***Sociálna andragogika***]]
** zaoberá sa skúmaním vzťahov medzi sociálnym prostredím a výchovou dospelého človeka
** je prepojením sociálnej pedagogiky, sociálnej psychológie, teórie výchovy, sociológie a didaktiky

* ***Personálna andragogika***
** pokračovanie procesu socializácie, môže ísť ale aj o riadenie ľudských zdrojov

* [[Kultúrno-osvetová andragogika|***Kultúrna andragogika***]]
** zaoberá sa kultúrou, tradíciami, ktoré ovplyvňujú človeka, zahŕňa to aj procesy inkulturácie, enkulturácie a akulturácie

* ***Gerontologická andragogika**''
** vzdelávanie seniorov

**3. Špeciálne disciplíny** ''(zaoberajú sa rôznymi vzdelávacími oblasťami, ktoré sa špecificky prispôsobujú potrebám dospelých študentov)''

* ''Vzdelávanie menšín''
* ''Univerzity tretieho veku''
* ''Vzdelávanie zvláštnych sociálnych skupín'' (napr. recidivistov)
* ''Vzdelávanie znevýhodnených'' (handicapovaných ľudí)
* ''Vzdelávanie ľudí bez domova''

== Oblasti akčného pôsobenia (skúmania) andragogiky ==

# **tradičná oblasť skúma:**
#* školské [[Vzdelávací systém|vzdelávacie systémy]]
#* podnikové vzdelávacie systémy
#* záujmové (mimoškolské) vzdelávacie systémy
# **edukácia so špecifickým zameraním:**
#* [[ekologická výchova]]
#* [[kultúrna výchova]]
#* [[politická výchova]]
#* [[občianska výchova]]
#* prevencia [[Patologický jav|patologických javov]] v spoločnosti (napr. [[kriminalistika]])
#* [[sexuálna výchova]]
#* [[zdravotná osveta]]
#* [[lekárska andragogika]]
#* [[kriminalistická andragogika]]
#* [[penologická andragogika]] (trestné zariadenia, [[Väznica|väznice]])
#* [[podniková výchova]]
#* [[vojenská výchova]]
#* [[telesná výchova]]
# **oblasť širokej starostlivosti o občanov:**
#* kultúrno-výchovná činnosť
#* [[knihoveda]]
#* [[muzejníctvo]]
#* pamiatková starostlivosť
#* [[personalistika]]
#* rozvoj [[Ľudské zdroje|ľudských zdrojov]]
#* [[personálny management]]
#* sociálna starostlivosť
#* [[gerontológia]]
#* postpenitenciárna starostlivosť (po výkone trestu)
#* [[poradenstvo]]
#* starostlivosť o chorých
#* voľnočasové, relaxačné a sebarealizačné aktivity

== Zložky výchovy dospelého človeka ==
* **starostlivostná** – vytváranie sociálnych a psychických podmienok pre prípravu človeka na výkon jeho [[sociálna rola|sociálnych rolí]]
* **edukačná** – výchova systémom utvárania [[ososbnosť|osobnosti]] a osvojovania si určitých sociálnych regulatívov
* **vzdelávacia** – prenos kultúrnych obsahov, [[informácia|informácií]], [[poznatok|poznatkov]], [[zručnosť|zručností]], [[návyk]]ov, [[koncepcia|koncepcií]], [[sebarealizácia|sebarealizácie]] do praxe 

== Filozofia súčasnej andragogiky ==
Vzdelávanie dospelých vnímame ako celok logicky navzájom pospájaných [[hypotéza|hypotéz]], ktoré by mali vysvetľovať a predpovedať [[správanie]] sa jednotlivých [[fenomén]]ov.

**Teórie, ktoré sa postupne rozvinuli v andragogike:** 
* [[behavioralizmus|Behaviorálne]] – [[Edward Lee Thorndike|Thorndike]], [[Burrhus Frederic Skinner|Skinner]] 
* [[pragmatizmus|Pragmatické]] – [[John Dewey|Dewey]], [[William James|James]] 
* [[psychoanalýza|Psychoanalytické]] – [[Sigmund Freud|Freud]], [[Alfred Adler|Adler]]
* [[existencializmus|Existencionalistické]] – [[Klaus Schaller|Schaller]], [[Otto Friedrich Bollnow|Bolnov]]
* Kritické
* Komunikatívne – [[Wolfgang Klafki|Klafki]]
* [[humanizmus|Humanistické]] – Rogers, Selby

**Nové smery v andragogike:'''
* Duchovedná pedagogika
* Neopozitivizmus
* Pozitivizmus

## Andragogika na slovenských univerzitách
* Portál VŠ: Andragogika
* Univerzita Komenského, Filozofická fakulta, Katedra andragogiky 
* Prešovská univerzita v Prešove, Fakulta humanitných a prírodných vied,  Katedra andragogiky 
* Univerzita Mateja Bela v Banskej Bystrici, Pedagogická fakulta, Katedra andragogiky 

* Univerzita Konštantína Filozofa v Nitre, Pedagogická fakulta, katedra pedagogiky

## Referencie


## Externé odkazy
* Asociácia inštitúcií vzdelávania dospelých v SR (AIVD)
* Archivované
* 2009-02-26 na Wayback Machine

Kategória:Vzdelávanie
Kategória:Filozofia vzdelávania
Kategória:Študenti
Kategória:Vzdelávanie na Slovensku